AlexejDobrolubov/national_council_slovak_2010 huggingface dataset:
49. schôdza NR SR - 14.deň - B. popoludní
Dátum: 2026-05-05
Poslanec: Vašečka, Richard 
Druh vystúpenia: Vystúpenie

Ďakujem za slovo, pán predsedajúci. Tak ja si to zoberiem k srdcu a nebudem teraz čítať teda to uznesenie. Je to tlač 1109, keby ste si niekto chceli nájsť znenie uznesenia aj odôvodnenie. Ja by som len povedal teda, že je to v podobnom duchu, ako tu predniesol môj predrečník, pán poslanec Horecký, a teda je to zamerané na to, aby tieto reakcie na tieto klimatické zmeny a tieto ekologické aktivity, aby nezvyšovali chudobu a neznižovali konkurencieschopnosť Slovenska a Európskej únie, tak ja by som asi takto na úvodné slovo, to stačí a potom sa hlásim do rozpravy ako prvý. Teraz dáme priestor pánovi poslancovi
49. schôdza NR SR - 14.deň - B. popoludní
Dátum: 2026-05-05
Poslanec: Vašečka, Richard 
Druh vystúpenia: Vystúpenie

Ja len krátko takú podstatu. Ide o súčasť balíka prorodinných návrhov našej strany Konzervatívci – kresťanská únia. Ja by som začal tým, že Ministerstvo práce, sociálnych vecí a rodiny by sa azda mohlo volať v takom správnom poradí, že rodiny, práce a sociálnych vecí. Ak budujeme rodinu, ak pracujeme, tak potom veľká časť tých sociálnych problémov vlastne ani nevzniká. Je to veľmi silno preventívna vec. Samozrejme, sú ľudia, ktorí z rôznych dôvodov objektívne sa ocitnú v sociálnych ťažkostiach a treba im pomôcť, ale najlepšou prevenciou je práve silná rodina, rodina, kde sú ľudia zodpovední, kde majú deti, vychovávajú ich, investujú do nich a tieto deti teda vychovávajú k práci, tieto deti dokonca zostávajú na Slovensku a pracujú tu a platia tu dane. Takže toto je niečo, čo je aj symbolom, čo pokladáme za žiaduce, za prínosné pre Slovensko a to je práve podpora rodín s deťmi, rodín, ktoré pracujú. Jedným z takých prostriedkov je daňový bonus, ktorý sám o sebe hovorí, že to nie je sociálna dávka, ale je to vlastne znižovanie daní. Priamo mierené na tých, ktorí teda pracujú, majú dane, teda platia dane a majú deti a chcú ich investovať na ne. Pokladáme to za veľmi, za veľmi dôležité. Niekto možno povie, že ale nepreukázalo sa v Maďarsku alebo kdekoľvek, že boli takéto opatrenia a počet detí sa nezvýšil. To, koľko má kto detí, je jeho osobná vec, samozrejme jeho osobná voľba, do toho nikoho nič nie je, ani štát, ale v každom prípade môžeme podporovať týchto ľudí, môžeme motivovať, môžeme ukázať, že na Slovensku záleží na rodinách s deťmi. Lebo to je vlastne naša budúcnosť. Preto prinášame tieto návrhy a prosím vás o podporu. Ak máte niekto nejaké otázky, aj my v pléne alebo mimo pléna, tak nech sa páči. Zatiaľ ďakujem, to je všetko. Vyhlasujem rozpravu za skončenú.
49. schôdza NR SR - 11.deň - B. popoludní
Dátum: 2026-04-29
Poslanec: Vašečka, Richard 
Druh vystúpenia: Vystúpenie s faktickou poznámkou

Kolegyňa, takmer do bodky sa podpisujem pod to vaše vystúpenie, ktoré bolo veľmi vecné a myslím si, že aj konštruktívne smerom ku koalícii. Áno. Keď sme sa pripravovali s naším tímom na túto schôdzu, tak sme si pozreli tento zákon a presne bolo upozorňované na to, že ak sa zvýši len suma, vyzerá to dobre a za to by sme samozrejme boli, ak by sme hovorili o reálnej sume, ktorá naozaj 100 % tých oprávnených osôb dostane. Nech sa teda zvýši. Lenže skutočne z rôznych dôvodov, či už ekonomických, ako bolo spomenuté, alebo zdravotných, všelijakých exekučných, tak je problém tie peniaze vymáhať. Ale v tejto chvíli ja by som chcel zdôrazniť to, ja napríklad ako muž som rád, že ste hovorili o tom, že 80 % a drvivá väčšina z toho sa týka matiek s deťmi. Že ja ako muž necítim až tak ten súcit smerovať k tým mužom neplatičom, ktorí sa nestarajú o..., ale skôr k tým matkám a k tým deťom. Čiže naozaj treba nielen zvýšiť sumu alebo teda zmeniť číselko, ale všetky tie veci, ktoré ste pomenovali, treba na nich pracovať. Ja verím, že pani predkladateľka, ktorú teda poznám ako predsedníčku nášho školského výboru, kde postupujeme teda, myslím, že dosť konštruktívne, že si toto zapisuje, že to bude aj tlmočiť na ministerstvo. Ďakujem. A že s tým naozaj reálne treba podniknúť kroky, lebo verím, že v tomto sa nájde dosť veľa ľudí naprieč celou snemovňou, že chceme jednorodičovským domácnostiam, prevažne, ako bolo spomenuté, matkám s deťmi, pomôcť, že nám to nie je ľahostajné a že teda nemajú záujem o nejaké formálne zvýšenie, ale o reálne zvýšenie. Áno. To číslo, že 60 %, čiže väčšina tých matiek s deťmi sa nevie domôcť tých peňazí, je vážne. A teda, že aby sme nenechali tie matky samé. Že keď štát má pomôcť, tak určite matkám s deťmi. Ďakujem, pani poslankyňa.
49. schôdza NR SR - 11.deň - B. popoludní
Dátum: 2026-04-29
Poslanec: Vašečka, Richard 
Druh vystúpenia: Vystúpenie s faktickou poznámkou

Ďakujem pani kolegyni za to, že vlastne ukončila. Myslím, že pán poslanec Mikulec už asi nepôjde. A celé toto kolečko tých rozpráv. Musím povedať, že som si tak bez predsudkov a otvorene vypočul tú rozpravu. Väčšinou som ju počúval v kancelárii, ale počúval som ju veľmi pozorne. A zaznelo veľa argumentov. Voľba poštou zo strany koaličnej zaznievalo, má nejaké muchy. Ale musím povedať, že tie vážne obmedzenia, ktoré spôsobí tento návrh zákona, sú stokrát horšie ako tie muchy voľby poštou. To teraz hovorím otvorene, že nechcem teda držať stranu, ale vecne je to naozaj zlý návrh zákona, zhoršuje situáciu, ubližuje potenciálnym voličom a zhoršuje možnosti vyjadriť ich vôľu. Preto ja určite budem proti tomuto návrhu, aby nepostúpil do druhého čítania. A ak teda bude v druhom čítaní, že to prerazíte hrubou silou, na ktorú ste v tých voľbách, kde sa dalo voliť aj poštou, získali mandát, tak budem sa snažiť aj v druhom čítaní podporovať tie argumenty, ktoré hovoria o tom, že tento návrh zákona je zlý, škodlivý, zhoršuje, nezlepšuje. Zaujímavé, že dokážete takýmto spôsobom sem priniesť návrh zákona, ktorý je tak do očí bijúci. Aj po všetkých tých argumentoch si hovoríte svoje. Som zvedavý, či bude teda nejaké záverečné slovo a či si ešte vypočujeme nejaký sumár z koaličnej strany. Ale v každom prípade budem proti a vyzývam aj poslancov koalície, aby nesúhlasili s postúpením do druhého čítania. Ďakujem. Ďakujem.
52. schôdza NR SR - 14.deň - B. popoludní
Dátum: 2026-06-15
Poslanec: Vančo, Branislav 
Druh vystúpenia: Vystúpenie s faktickou poznámkou

No im samozrejme nejde o žiadny hlas ľudu. Robia si, robia si cestu. Keď budúce voľby pre nich dopadnú zle, tak to bude skvelá kampaň. Za predčasné voľby a zbieranie podpisov už raz si to vyskúšali, vtedy, keďže neboli schopní napísať tú otázku referendovú správne, tak potom zase vyplakávali, že prezidentka Čaputová im to pokazila. V skutočnosti Ústavný súd o tom rozhodol, takže bolo jasné, ale ani to tu nezaznieva, samozrejme. Mňa ale strašne štve, že oni sem predložia takýto návrh. Úplne z boku, je to pozmeňovací návrh? A potom nikto z nich tu nie je, aby trebárs aj odpovedal na to, čo si povedala ty, Irena. A takto akoby tu my diskutujeme o zmene ústavy, ktorú oni navrhli. A nedáva to absolútne žiadny zmysel. Vlastne nemá to, ani nemá to ani podporu, lebo samozrejme my s nimi žiadne dohody o zmene volebných pravidiel proste s touto partiou jednoducho robiť nebudeme a nemá to šancu na to, aby to prešlo ani, lebo ten proces je tak hrozný. To sa nedá ani nazvať legislatívny proces. Oni sem proste hodili návrh, aby potom to mohli komunikovať, že oni chcú dať ten hlas ľudu. No makové, nič také, takto sa to proste nerobí. Keď chcete meniť ústavu, a teda áno, zaviedol to tu Robert Fico, že zmena ústavy je najlepší marketingový nástroj, ale to je, to je absolútne nesprávne, absolútne nepochopiteľné roly ústavy.
52. schôdza NR SR - 14.deň - B. popoludní
Dátum: 2026-06-15
Poslanec: Vančo, Branislav 
Druh vystúpenia: Vystúpenie s faktickou poznámkou

Ďakujem, pán predsedajúci. Ono je úplne zjavné, že prečo to robia? Beha, pýtal si sa, prečo to robia. A myslím, že to aj vyplývalo aj z tej tvojej úvahy, je úplne jasné, že majú majú jednoducho svoje čísla, svoje dáta preferencií a podobne a vidia, že to proste nevyzerá dobre. Takže si už pripravujú cestu, ako sa vrátiť a, keď nie vrátiť, tak minimálne robiť tu, robiť tu okolo toho bordel, kampaň. Je to úplne najlepšia kampaň, keď je mimoparlamentná strana a viem, o čom hovorím. Mať takúto možnosť zbierať podpisy za odvolanie vlády. To je úplne perfektné, takže ako nejaký plán B, je to skvelé. Na druhej strane, žarty bokom. Je to strašne vážna vec. A to, akým spôsobom to Hlas robí, že to sem prinesie ako pozmeňujúci návrh, je proste klasický otrasný prístup tejto koalície a koaličných strán k legislatívnemu procesu. Zvlášť, keď ide o zmenu ústavy. Ja poviem, že, že to je proste až perfídne z právneho legislatívneho hľadiska. To chcem priniesť. Už by sme sa mohli naučiť naozaj, že keď sa mení ústava, tak to nie je nejaký marketingový nástroj. Ja viem, že Robert Fico to tu zaviedol a robí to tu dlhodobo, ale je to úplne na nič. A ešte je to aj zle robené. A robí to naozaj len len len problémy. Takže Hlas by sa mohol aspoň aspoň trochu, keď oni sa tak tvárili, že oni sú taký akoby upgrade toho Smeru. V skutočnosti je to len taký derivát. A, bohužiaľ, proste je to len... robia to isté a ešte ešte horšie. Takže najlepšie, keby ste to stiahli, páni kolegovia, keby tu vôbec nie.
52. schôdza NR SR - 14.deň - A. dopoludnia
Dátum: 2026-06-15
Poslanec: Vančo, Branislav 
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Marek, ďakujem za výborné, výborné vystúpenie. Veľmi zaujímavé a povedal si toho veľmi veľa k veci. Hlavne to ukazuje, aký je tento návrh zákona, to, čo si povedal. Máme tam x problémov. A tento návrh zákona pôsobí ako taká deravá záplata. Nič viac. Ja nepochybujem, že niektorí starostovia, starostky chcú mať dlhšie funkčné obdobie, ale komu to reálne pomôže? A aký je dopyt ľudí, bežných ľudí, chcú toto, nevieme. Nebola k tomu žiadna ani diskusia, ani prieskumy, nič. Nebola to žiadna téma ešte pred pár týždňami. Celý tento návrh, to je ako natrieť plesnivú, ošarpanú stenu novou farbou. Ktorá ale za chvíľku opadá a tá stena bude vyzerať ešte horšie ako doteraz. Proste nič to nepomôže. Práve naopak, ešte to môže aj tú situáciu zhoršiť. Marek, ešte raz ďakujem za vystúpenie. Spomínali ste, kolega Málinec, že to starostovia tam nechcú.
52. schôdza NR SR - 13.deň - A. dopoludnia
Dátum: 2026-06-12
Poslanec: Vančo, Branislav 
Druh vystúpenia: Vystúpenie s faktickou poznámkou

Ďakujem, pán predsedajúci. Behá, ja si myslím, že nie je až taká škoda, že pani Plevíková tu nie je, pretože toto ona aspoň, sa zdá, že argumentuje tak naozaj, že nemá žiadnu váhu, keď tak maximálne sa snaží rozprávať o tom, ako, čo sa dialo v roku 2020 – 2023. A to naozaj nepríde v tej debate a zároveň pán Michelko, ktorý sa snažil stváriť, že chce diskutovať, tak prišiel, síce mal príspevok k rozprave, ale už odišiel. A nepočúva tie naše argumenty, ktorému samozrejme vyvraciame všetko to, čo on si myslí a čo presadzuje. A teda už v diskusii nepokračuje. Pritom on sa naozaj snažil vyvolať dojem, že tu ide nejakým spôsobom chrániť voličov, voličky a Slovenskú republiku pred neférovým ovplyvňovaním volieb alebo manipulácie volieb. Pritom vieme, že na celom svete sa rozmáha AI, rôzne formy, či už videá a hlavne videá, ktoré sú a budú najväčší problém v nasledujúcich rokoch, ktoré budú zobrazovať politikov a političky, že hovoria alebo robia niečo, čo v živote nepovedali a v živote neurobili. A tým sa budú manipulovať masívne voľby už v najbližších rokoch. Možno už aj tento rok v Amerike je to naozaj obrovský problém. Týmto by sme sa mali zaoberať, keď chceme, keď chceme zamedziť neférovému a masovému ovplyvňovaniu volieb a nie takouto blbosťou ako to, čo ste priniesli sem, ktorá len škodí ľuďom. Pamätaj, že si priateľ.
52. schôdza NR SR - 13.deň - A. dopoludnia
Dátum: 2026-06-12
Poslanec: Vančo, Branislav 
Druh vystúpenia: Vystúpenie s faktickou poznámkou

Ďakujem, pán predsedajúci. Pán Michalko, no, kde začať? Naozaj ja vás nechcem urážať ani nič. To nechám radšej iným, ale aj keď teda nemal by to robiť nikto, zvlášť nie na pôde Národnej rady. Ale teda vy ste dali toľko materiálu na to, aby som si myslel, že ako to povedať? Podľa môjho názoru sú vaše úvahy pomýlené. A teraz poviem aj prečo a ak nestihnem, tak potom v rozprave. Pretože gerrymandering je podskupina nejakého neférového politického ovplyvňovania volieb. Je to nejaký spôsob, ktorý je definovaný, ktorý má svoju históriu. Toto, čo robíte vy, nie je gerrymandering a už vôbec nie nejaké výsledky volieb, ktoré sa vám zdajú nereprezentatívne, nie sú gerrymandering. A takisto tieto voľby, aj keď sa podľa vášho názoru to nie je v poriadku, že trebárs v Starom Meste má Progresívne Slovensko získalo všetky mandáty. A v komunálnych voľbách? Tak to neznamená, že tie voľby nie sú legitímne. Na to musia byť iné dôvody. A teraz nemám čas to rozoberať, ale mýlite si pojmy. Čo som si všimol, tak vy aj pri tom pozmeňovacom návrhu vy riešite svoje osobné záujmy a potom sa snažíte nejakým spôsobom to odôvodniť, ale za tým všetkým sú iba vaše osobné záujmy, tak ako je to aj pri voľbe poštou zo zahraničia, ktorú rušíte. Voľbu poštou zo zahraničia rušíte, pán Michalko. Vy sa na tom chcete podieľať. To je proste fakt. A takisto je fakt, že pán Gašpar je obžalovaný, ale či je niekto kognitívne slabý
52. schôdza NR SR - 13.deň - A. dopoludnia
Dátum: 2026-06-12
Poslanec: Vančo, Branislav 
Druh vystúpenia: Vystúpenie s faktickou poznámkou

Ďakujem, pán predsedajúci. Ďakujem, Juraj, za tvoje vystúpenie. Veľmi trefné. Pokiaľ ide o našich športovcov, našich reprezentantov, na ktorých sme hrdí, ktorých sledujeme, sledujeme, ako sa im darí, fandíme im, tešíme sa, keď, keď sa im darí. A keď majú úspechy. Sme smutní, keď sa im nedarí. Keď, čo? Je potom nejaký úspech a vrátia sa na Slovensko? Tak nie je politik alebo politička, ktorí by sa nechceli odfotiť. Samozrejme aj pán prezident, aj na Úrade vlády, aj predseda parlamentu. Všetci, všetci dávate si fotky, videá, ako fandíte, ako ste hrdí. A potom príde takýto návrh zákona, ktorý priamo týmto ľuďom škodí. Pretože naozaj je minimálna šanca pri ich programe tréningovom, zápasovom, súťažnom, aby sa dostali, aby sa dostali na ambasádu, aby sa dostali k voľbám potom po schválení tohto zákona. Je to naozaj perverzné. Toto, čo robíte? A pritom naozaj v tejto krajine nefunguje strašne veľa vecí. Ale fungujú veľmi zle. Keby všetko fungovalo ako voľba poštou, tak by tu bolo ako v raji, pretože naozaj tá voľba poštou zo zahraničia nemá žiadne významné vady. Ak niekde niečo zlyháva, tak pošta. Ale samotný systém je tak prepracovaný a tak domyslený. A hlavne, hlavne poskytuje rovnosť všetkým voličom a voličkám, nech sa nachádzajú kdekoľvek. Že toto,
52. schôdza NR SR - 13.deň - A. dopoludnia
Dátum: 2026-06-12
Poslanec: Vančo, Branislav 
Druh vystúpenia: Vystúpenie s faktickou poznámkou

Ďakujem, pán predsedajúci. Ďakujem aj tebe, Veronika, za tvoje vystúpenie. A je teda naozaj veľmi, veľmi dôležité, aby tu zaznievali argumenty od človeka, ako si ty. Škoda je naozaj, že na druhej strane nie je ochota ani počúvať, ani argumentovať, ani teda prinášať nejaké riešenia, lebo keď už robia toto sviňstvo, tak keby sa aspoň trochu tvárili, že majú záujem trebárs myslieť na zdravotne znevýhodnených, ktorým toto extrémne sťaží uplatňovanie ich práva voliť. Ja opakujem, že je to základné právo v ústavnej demokracii. Možno najdôležitejšie, zdravotne znevýhodnení týmto návrhom zákona utrpia. A naozaj, keď sa pozriem na tabuľu, tak nikto z koalície, ani navrhovateľ, ani spravodajca, proste nikto nereaguje a nechce reagovať na to, čo si povedala. Jednoducho ich to nezaujíma. Ich nezaujímajú zdravotne znevýhodnení. Ich zaujíma iba to, aby mali, aby sme mali my ako Progresívne Slovensko o pár hlasov menej, urobia všetko preto, aby sa udržali pri moci. Aj na úkor zdravotne znevýhodnených, nehovoriac o tom, že práve voľba poštou, možno aj v rámci Slovenska, nielen zo zahraničia, by týmto ľuďom pomohla, keby ju mohli využívať, pretože naozaj je veľa priestorov, kde prebiehajú voľby, kam sa jednoducho nevedia dostať. Častokrát sa dostávajú do ponižujúcich situácií. Ale oni
52. schôdza NR SR - 13.deň - A. dopoludnia
Dátum: 2026-06-12
Poslanec: Vančo, Branislav 
Druh vystúpenia: Vystúpenie s faktickou poznámkou

Ďakujem, pán predsedajúci. No ja keby som musel obhajovať takýto zákon alebo dokonca hlasovať, tak ja by som sa radšej vzdal mandátu. Pretože toto je naozaj ďalší deň, ďalšia pohroma. Včera tu boli kajúcnici, pomoc mafiánom, záchrana všelijakých obžalovaných vrátane kolegu, naozaj, že toto, za toto hlasovať, to je proste, to je proste taká hamba. Tento návrh navyše je vyslovene, že zlomyselný. Že koaliční poslanci a poslankyne odhlasujú zákon, ktorým urobia zle voličom, vrátane aj vlastných, lebo samozrejme v tej voľbe poštou sa zúčastňovali voliči a voličky všetkých strán, nielen Progresívneho Slovenska. Aj keď áno, najviac uškodíte voličom a voličkám Progresívneho Slovenska a samozrejme tým pádom si myslíte, že uškodíte aj nám? Ja som presvedčený, že tí naši voliči a voličky vám to pekne zrátajú a o to viac sa budú snažiť a robíte to úplne zbytočne. Úplne zbytočne si robíte túto hanbu. A to je fakt hanba, lebo toto je zlomyselný návrh. Robíte im zle, komplikujete im ich ústavné právo, výkon tohto ústavného práva, úplne základného v demokracii. Robíte to s A robíte to úplne zbytočne. Úplne zbytočne si robíte túto hanbu. A to je fakt hanba, lebo toto je zlomyselný návrh. Robíte im zle, komplikujete im ich ústavné právo, výkon tohto ústavného práva, úplne základného v demokracii. Robíte to s kamennou tvárou, ale ja verím, že sa hanbíte. Že vnútri aspoň sa hanbíte. Že ešte ste ľudia aspoň. A niečo to s vami robí, ale toto je fakt. Že ja by som nemohol sa ani pozerať na to, nie ešte za to hlasovať.
52. schôdza NR SR - 12.deň - A. dopoludnia
Dátum: 2026-06-11
Poslanec: Vančo, Branislav 
Druh vystúpenia: Vystúpenie s faktickou poznámkou

Jaro podľa tvojho vystúpenia je zrejmé, že takýto návrh môže do parlamentu doniesť iba zamestnanec mafie. Len preto, aby Tibor Gašpar nešiel do basy. Len preto tu máme tento návrh, ktorý je faktickým zrušením inštitútu kajúcnikov. Jednoducho spolupracujúci obvinení končia na Slovensku. A už sa nebude dať stíhať mafia. Tak kto iný môže doniesť takýto návrh? Aký človek môže doniesť takýto návrh do parlamentu? A teda, to vypichnem a zdôrazním. Tento návrh ustanovuje, že nesmie byť niekto odsúdený len na základe jedného kajúcnika. A pritom každý ten jeden kajúcnik musí povedať niečo nové. To znamená, že žiadny kajúcnik nakoniec nebude môcť byť pripustený ako dôkaz v trestnom konaní. A to je len jedna z tých vecí. Oni tam majú ďalšie tri alebo štyri, aby tento inštitút zničili, aby zničili a zamedzili stíhanie a odsudzovanie mafie na Slovensku. Je to hanba. Pani poslankyňa Marcinková.
52. schôdza NR SR - 9.deň - A. dopoludnia
Dátum: 2026-06-05
Poslanec: Vančo, Branislav 
Druh vystúpenia: Vystúpenie s faktickou poznámkou

Pán predsedajúci. A zase teda nestíham na všetko samozrejme reagovať za dve minúty, ale určite v rozprave budeme. Každopádne kľudne. Ja veľmi rád si to pozriem, ale teda pod podmienkou, že budeme z toho robiť live stream a budeme to celé, nech to vidí celá verejnosť, lebo tu nejde o mňa len, že ja to mám vidieť, ale nech to vidia všetci teda, že čo máte, lebo veľakrát už ste hovorili o tom, aké máte dôkazy, všeličo a nikdy ste ich nikomu neukázali. Hovorili ste o desiatkach rozhodnutí, nakoniec z toho boli ledva tri, štyri. Keď sa menil Trestný zákon, dobre si to všetci pamätáme. Ale pán Gašpar, povedzte, či s vami naozaj bol konzultovaný tento návrh alebo s vašimi advokátmi. Chcel by som to počuť, že to poviete na záznam, že to s vami nikto nekonzultoval, tento návrh, ktorý sa vás týka, ktorý vám pomôže v kauze Očistec, kde ste obžalovaní. Povedzte, vyjadrite sa k tomu. A ešte stihnem zopár vecí možno. No, policajti sú stíhaní vašou políciou, ktorú máte vy v moci. Vaša vláda. Preto sú stíhaní, pričom v jednej veci minimálne súd povedal, keď ich chceli zobrať do väzby, že to stíhanie nie je dôvodné. Robíte to len preto, aby ste sa tým mohli oháňať tuná v Národnej rade a v médiách, že sú stíhaní, ale podľa všetkých informácií, ktoré máme, tie stíhania Čurillovcov a prokurátorov sú bezdôvodné. Pokiaľ ide o tie benefity, či chýbajú alebo nie, boh vie, či je to pravda, čo ste povedali. Každopádne, vy ste v prvej novele Trestného poriadku dali im nejaké dva alebo tri týždne, aby to všetko dali do súladu, presne preto, aby to nestihli. Možno sa vám to podarilo takýmto spôsobom zmariť tú prácu. Ale uvidíme, či to je pravda alebo nie. Každopádne to bol váš zámer.
52. schôdza NR SR - 9.deň - A. dopoludnia
Dátum: 2026-06-05
Poslanec: Vančo, Branislav 
Druh vystúpenia: Vystúpenie s faktickou poznámkou

Ďakujem, pán predsedajúci. Pán Susko, vy nie ste minister spravodlivosti, vy ste minister srandy. Lebo takto si z nás robíš srandu. To naozaj v piatok poobede oceňujem. Možno ste chceli odľahčiť situáciu. Ale, bohužiaľ, tá situácia je vážna. A nezakryjete to tým, že budete popierať pomaly vlastný nos medzi očami. Je úplne všetkým jasné, komu to pomôže. Aj vám je to jasné. A my sa tomu budeme venovať v tejto rozprave, ktorú ste síce skrátili, ale všetko vám povieme. Vydržte, 2 minúty sú veľmi malý čas na to, aby sme sa tomu podrobne venovali a buďte si istí, že tento váš návrh, ktorý je absolútne škodlivý voči tomuto inštitútu kajúcnikov a boji proti mafii, rozoberieme na súčiastky. Takže toľko, a potom ešte aha. Neodpovedali ste teda na tú moju výzvu. Beriem to tak, že také vyjadrenie nebolo alebo teda môžem ešte čakať odpoveď, že mi pošlete alebo ukážete? Kde ste sa, ako ste sa vyjadrovali kriticky k inštitútu kajúcnikov, ich používaniu alebo využívaniu tohto inštitútu. Predtým, ako vznikla kauza Očistec napríklad? Na to odpoveď čakám. Ďakujem. Pani poslankyňa.
52. schôdza NR SR - 9.deň - A. dopoludnia
Dátum: 2026-06-05
Poslanec: Vančo, Branislav 
Druh vystúpenia: Vystúpenie s faktickou poznámkou

Ďakujem, pán predsedajúci. Toto je koniec stíhania mafie na Slovensku. Tento návrh znamená, že inštitút kajúcnikov nebude môcť byť použitý v trestnom konaní. Také podmienky tu navrhujete, že nikto, nikto nebude schopný a ochotný spolupracovať, aby potopil svojich kumpánov. Áno, to sú zločinci, ktorí sa stávajú kajúcnikmi. Bez nich však nie je možné stíhať mafiánov, ostatných mafiánov a postihovať tých, čo tu vraždia, kradnú, korumpujú. Toto je dôsledok vášho návrhu. Ja sa spýtam jednu vec do pléna a trebárs aj verejnosti. A kľudne vypíšem aj na to nejakú cenu. Keď mi niekto ukáže alebo pošle nejaké kritické vyjadrenie pána Tibora Gašpara alebo pána Borisa Suska na adresu tohto inštitútu kajúcnikov spred roku 2020. Ja chcel by som to vidieť. To bolo predtým, ako bol stíhaný Tibor Gašpar a ďalší ľudia blízki SMER-u. Jedno kritické vyjadrenie chcem vidieť. Dovtedy vás to vôbec nezaujímalo. Vôbec. Dokonca ste to využívali v rámci policajného zboru ako prezident aj na iných funkciách. Bez akejkoľvek kritiky. Len vďaka tomuto inštitútu sedeli a sedia mafiáni v base. Kvôli ničomu inému. Bez tohto inštitútu by to nefungovalo. Pani poslankyňa Bihariová.